**ΔΕΛΤΙΟ ΤΥΠΟΥ**



**Το Κέντρο Πολιτισμού της Περιφέρειας Κεντρικής Μακεδονίας,**

**διοργανώνει σε συνεργασία με τoν μη κερδοσκοπικό θεατρικό σύλλογο ΟmΑ**

 την θεατρική παράσταση

**«ΚΑΘΡΕΦΤΕΣ»**

της Άντας Τσεσμελή Edwards

παραγωγή **ΟΜΑ**

**Σάββατο 20** και **Κυριακή 21 Ιανουαρίου 2018** και ώρα **21:00**

στο Πολιτιστικό Κέντρο **«Αλέξανδρος»** (Εθνικής Αμύνης 1)

**ΕΙΣΟΔΟΣ ΕΛΕΥΘΕΡΗ**

**Αντί εισιτηρίου θα συλλέγονται: ΜΟΝΟ ελαιόλαδο και όσπρια**

 **για τη Φιλόπτωχο Αδελφότητα Κυριών Θεσσαλονίκης**

**Λίγα λόγια για το έργο:**

Έρχεται κάποτε η στιγμή που ο καθένας από εμάς πρέπει να κοιτάξει στον καθρέφτη του και να αντιμετωπίσει το είδωλό του.  Πόσο έτοιμοι είμαστε όμως να το αντιμετωπίσουμε; Και τι γίνεται με τις σκιές των άλλων που θαμπώνουν την εικόνα;

Οι *Καθρέφτες* είναι ένα βαθιά ανθρώπινο και επίκαιρο έργο για την αλήθεια της ύπαρξης, μια προσεκτική, λυρική αλλά και δυναμική προσέγγιση στην ουσία της ζωής.

Τρεις γυναίκες με καριέρα – η τραπεζική υπάλληλος Λίντα, η ιδιωτική υπάλληλος Κορίνα και το διευθυντικό στέλεχος μιας διαφημιστικής εταιρείας η Ελισάβετ – βρίσκονται μπροστά στο αδιέξοδο μιας ανικανοποίητης και άδειας ζωής. Ο χρόνος, η μνήμη, τα δυνατά και αδύναμα στοιχεία της προσωπικότητάς τους ζυγίζονται για να αποκαλύψουν πως όσοι υπήρξαν στη ζωή τους δεν είναι πια παρά σκιές στον καθρέφτη της ψυχής τους.

Μέσα από μια οδυνηρή διαδικασία οι τρεις ηρωίδες φτάνουν στη λύτρωση. Είναι πια αρκετά δυνατές για να πετάξουν από πάνω τους όσα «παραμορφώνουν» το είδωλό τους.

Οι *Καθρέφτες* φωτίζουν με τρόπο γοητευτικό και μαγικό συνάμα όσα ηθελημένα ή αθέλητα η μνήμη σπρώχνει προς τη λήθη. Όσο πιο κοντά πλησιάζει κανείς τον καθρέφτη του τόσο πιο επικίνδυνο και τολμηρό είναι.

**Συντελεστές:**

**Κείμενο-Σκηνοθεσία**: Άντα Τσεσμελή

**Μουσική:** Αλέξανδρος Βελισάρης

**Σκηνογραφία** **–** **Κοστούμια**:  Αθανάσιος Κολλαλάς

**Τεχνική επιμέλεια:** Παναγιώτης Κουντουράς

**Παίζουν**: Γιολάντα Μπαλαούρα (φιλική συμμετοχή) - Δέσποινα Γωνιάδου - Άντα Τσεσμελή Edwards

 ΔΙΟΡΓΑΝΩΣΗ:

   

ΧΟΡΗΓΟΣ: 

ΧΟΡΗΓΟΙ ΕΠΙΚΟΙΝΩΝΙΑΣ:  **** ****           

|  |  |
| --- | --- |
|  |  |